CELEX: 62017TN0596
Language: da
Date: 2017-09-04 00:00:00
Title: Sag T-596/17: Sag anlagt den 4. september 2017 — Balti Gaas mod Kommissionen

27.11.2017   
            
            
               DA
            
            
               Den Europæiske Unions Tidende
            
            
               C 402/41
            
         Sag anlagt den 4. september 2017 — Balti Gaas mod Kommissionen
   (Sag T-596/17)
   (2017/C 402/55)
   Processprog: engelsk
   
      Parter
   
   
      Sagsøger: Balti Gaas OÜ (Tallinn, Estland) (ved advokaterne E. Tamm og L. Naaber Kivisoo)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Sagen forenes med sag T-236/17.
            
         
               —
            
            
               Det fastslås i henhold til artikel 265, stk. 3, TEUF, at Kommissionen har tilsidesat sine forpligtelser i henhold EU-retten ved ikke at vedtage en begrundet afgørelse vedrørende sagsøgerens støtteansøgning, og Kommissionen tilpligtes at foretage en grundig undersøgelse af sagsøgerens støtteansøgning, at vedtage en begrundet afgørelse og meddele denne afgørelse til sagsøgeren.
            
         
               —
            
            
               Subsidiært i tilfælde af, at Domstolen finder, at der ikke foreligger en undladelse af at handle, har sagsøgeren nedlagt påstand om, at Kommissionens gennemførelsesafgørelse af 14. marts 2017 om udvælgelse og tildeling af tilskud til aktioner, som bidrager til projekter af fælles interesse i henhold til Connecting europe-faciliteten inden for transeuropæisk energiinfrastruktur (C(2017) 1593 final), annulleres.
            
         
               —
            
            
               Kommissionen tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat følgende anbringender.
   
            
               1.
            
            
               Med det første anbringende gøres gældende, at Kommissionens gennemførelsesafgørelse af 14. marts 2017 om udvælgelse og tildeling af tilskud til aktioner, som bidrager til projekter af fælles interesse i henhold til Connecting europe-faciliteten inden for transeuropæisk energiinfrastruktur (C(2017) 1593 final), kun nævner sagsøgerens midler, men ikke indeholder en begrundet afgørelse vedrørende sagsøgerens støtteansøgning.
            
         
            
               2.
            
            
               Med det andet anbringende gøres gældende, at Kommissionen har tilsidesat en væsentlig formforskrift ved ikke at give en begrundelse.
            
         
            
               3.
            
            
               Med det tredje anbringende gøres gældende, at Kommissionen og INEA har overskredet deres kompetence. Kommissionen og INEA afviste støtte baseret på et argument om, at Paldiski LNG-terminalen ikke længere er nødvendig for Østersøregionens forsyningssikkerhed vedrørende naturgas. Sagsøgeren finder, at virkningen af denne erklæring udgør en væsentlig ændring af en PCI-liste (forordning (EU) nr. 347/2013 og forordning (EU) nr. 2016/89). I denne forbindelse skal Kommissionen vedtage en delegeret forordning, ikke fremsende en skrivelse til sagsøgeren.
            
         
            
               4.
            
            
               Med det fjerde anbringende gøres gældende, at Kommissionen og INEA har tilsidesat en væsentlig formforskrift ved ikke at give en begrundelse af den anfægtede afgørelse — Kommissionen og INEA gav ikke en tilstrækkelig begrundelse for, hvorfor sagsøgeren ikke modtog mindst 3 point for alle kategorier, og Kommissionens og INEA’s begrundelse var baseret på en fejlagtig forståelse af de faktiske omstændigheder.